Rikunarita-ORG/Wikinium huggingface dataset:
# Pulau Papua

Papua|  |
| --- |
| Geografi |
| Lokasi | Pulau utara Benua Australian |
| Koordinat | Templat:Coor at dm |
| Area | 786,000 km²(303,500 mil²) |
| Elevasi tatinggi | 4,884 m (16,502 kaki) |
| Titiak tatinggi | Puncak Jaya |
| Nagara |
| **Indonesia** |
| Provinsi | Papua Papua Barat |
| **Papua Nugini** |
| Provinsi | Tengah
Simbu
Dataran Tinggi Timur
Sepik Timur
Enga
Teluk
Madang
Morobe
Oro
Dataran Tinggi Selatan
Provinsi Barat
Dataran Tinggi Barat
Sepik Barat
Teluk Milne
Distrik Ibu Kota Nasional |
| Demografi |
| Populasi | 6.4 juta (per 2000) |
| Kapadatan | 8/km² |

**Pulau Papua** atau **Guinea Baru** (Bahaso Inggirih: *New Guinea*) atau nan dulu disabuik jo **Pulau Irian** adolah pulau tagadang kaduo (salapeh Tanah Hijau) di dunia nan talatak di subalah utara Australia. Pulau iko dibagi manjadi duo wilayah nan bagian baratnyo dikuasoi dek Indonesia dan bagian timurnyo marupokan nagara Papua Nugini. Di pulau nan bantuaknyo manyarupoi buruang rajawali iko talatak gunuang tatinggi di Indonesia, iyolah Puncak Jaya (4.884 m).

Namo **Irian** digunokan dalam bahaso Indonesia untuak mangacu tahadok pulau iko jo tahadok provinsi, sabagaimano "Provinsi Irian Jaya". Namo iko diusuakan pado taun 1945 dek Marcus Kaisiepo, saudaro dari Gubernur nan akan datang Frans Kaisiepo. Namo iko diambiak dari Bahaso Biak nan baarati *bauok*, atau *samangek untuak bangkik*. Namo iko juo digunokan dalam bahaso pribumi lain sarupo Bahaso Serui, Bahaso Merauke, jo Bahaso Waropen. Namo iko digunokan sampai taun 2001 dimano pulau basarato provinsinyo baliak lai dinamokan Papua. Namo *Irian* nan pado mulonyo disukoi dek panduduak asali Papua, kini dianggap sabagai namo nan dibarikan dek Jakarta.

Istilah "Papua" digunokan untuak marujuak kapado pulau iko sacaro kasaluruahan. Nugini baasa dari kato *New Guinea*, namo nan diagiah dek urang Barat, nan di-Indonesiakan. Mareka dahulu bapandapaik baso tanah Papua sarupo jo *Guinea*, sabuah wilayah di Afrika. Jadi mareka sabuik Guinea baru.

Istilah "Papua" kini digunokan pulo untuak marujuak kapado duo provinsi di Papua bagian barat nan dikuasoi dek Indonesia, iyolah Papua jo Papua Barat.

## Rujuakan
# Garakan arboreal

Macan tutul marupokan pamanjek nan hebat hinggo bisa mambaok mangsanyo ka ateh batang kayu.
**Garakan arboreal** adolah caro bagarak binatang di batang kayu. Di habitat nan mampunyoi batang kayu, binatang alah baevolusi untuak dapek bagarak di atehyo. Babarapo binatang mungkin hanyo sasakali mamanjek batang kayu (skansorial), tapi nan lain sapanuahnyo hiduik jo bagarak di ateh batang kayu (arboreal). Habitat samacam iko mandatangan banyak tantangan mekanis bagi binatang nan bagarak di dalamnyo jo manyababan babagai konsekuensi anatomi, parilaku, sarato ekologis, juo variasi di antaro babagai spesies. Salain itu, banyak prinsip nan samo juo dapek diterapan pado aktivitas mamanjek tanpa batang kayu, takah pado tumpuakan batu atau pagunuangan.

## Rujuakan